Nes escueles y los institutos asturianos el profesoráu encargáu del enseñu de les nuestres llingües ye cuasi dafechu interino. Pal entamu d’esti cursu, como vien siendo norma nos caberos años, los contratos son mayoritariamente a media xornada: en Primaria el 80% d’un total de 188 contratos d’Asturianu. Sicasí, na Educación Secundaria los contratos a media xornada mermaron en comparanza con otros cursos y esti pasen a ser el 43% d’un total de 76 d’Asturianu. Teniendo en cuenta toles places axudicaes nos dos cuerpos y les nuestres dos llingües, les cifres amuesen nidiamente la precariedá del profesoráu interino d’Asturianu y Gallego-Asturianu: places a tiempu completu, 29% de 278; places a media xornada: 71% de 278.
#000007
La situación de precariedá cronifícase y agrávase col tiempu al nun tener esti profesoráu nenguna oportunidá d’acceder a la fixeza de los puestos nin por concursu-oposición, como forma ordinaria d’accesu, nin por estabilización por aciu d’otros procedimientos, como venimos demandando dende SUATEA pal profesoráu interino que vien enriestrando contratos añu tres añu. La falta de fixeza del personal inflúi na falta de calidá de la enseñanza al nun dotar d’estabilidá y continuidá a los programes aplicaos nos centros que se compensa, na midida de lo posible, col compromisu y l’esfuerzu del profesoráu.
#000008
La falta d’atención llingüística ye sangrante na Educación Infantil vulnerando la Llei d’Usu y el derechu del alumnáu a recibir voluntariamente estes enseñances, más entá cuando ta psicolóxicamente demostrao qu’esta etapa ye fundamental pal correctu aprendizaxe de les llingües. La perda d’alumnáu que sufre la Educación Secundaria y Bachilleratu como consecuencia de convertir la voluntariedá na elección de l’asignatura (recoyida na llei) n’optatividá (nun recoyida na llei) frente a otres atractives materies, tamién ye significativo. La ruindá de places ufiertaes na formación anicial del profesoráu na Mención del profesoráu de Primaria y Máster de Secundaria, sumen dellos más.
#000011
Comprometese coles nuestres llingües y actuar ye urxente:
#000012
Reconociendo les especialidaes d’Asturianu y Gallego-Asturianu Fixando les pantiyes al traviés de concursu-oposición y otros procedimientos. Camudando los currículos p’aumentar el tiempu de l’asignatura y la so presencia en toles etapes educatives. Esaniciando los contratos a media xornada del personal interino. Meyorando la formación del Profesoráu. Declarando la OFICIALIDÁ.
#000013
Primeres impresiones d’entamu de cursu: suaves maneres y datos ambiguos
#000016
El cursu escolar empieza con despidos, falta de profesoráu y errores nes axudicaciones
#000017
Los tribunales avalen la esclusión de les nuestres llingües na E. Infantil
#000018
¿Quién firmó’l cese a los 3 años del personal interino?
#000024
- Descarga para redes en castellano
#000027